גולן יוכפז

גולן יוֹכְפָּז (נולד ב-16 בינואר 1974) הוא עיתונאי, מגיש ועורך חדשות ישראלי, מנכ"ל תאגיד השידור הישראלי. בעבר ניהל את המכון הישראלי לעיתונות והיה מנכ"ל "חדשות 10" (לימים חדשות 13). יוכפז החל את דרכו בגלי צה"ל ככתב ביהודה ושומרון בשנת 1992. בין השנים 1998 – 2013, כאזרח עובד צה"ל, שימש עורך ראשי ומגיש, לצידו של המגיש הראשי מיכה פרידמן, של יומן הבוקר של גלי צה"ל, "בוקר טוב ישראל". בין השנים 2000 – 2008 שימש במקביל לעבודתו בגלי צה"ל, העורך הראשי של התוכנית "כלבוטק" בהגשת רפי גינת ששודרה בערוץ 2. בפברואר 2002 נבחר יוכפז על ידי ועדת האיתור שהקים שר הביטחון אז, אהוד ברק, כאחד מארבעת המועמדים הסופיים לתפקיד מפקד גלי צה"ל. בין השנים 2004 – 2006 שימש עורך ומגיש בתוכנית "העולם הבוקר" של רשת ששודרה בערוץ 2, יחד עם עינב גלילי. ב-2006 יצר, יחד עם הבמאי נפתלי גליקסברג, את הסרט "אזעקת אמת", ששודר בערוץ 2, שהיה סרט התעודה הראשון שפרס את שורת המחדלים המדיניים והצבאיים במלחמת לבנון השנייה. בין השנים 2008 – 2013 שימש כעורך הראשי של התוכנית "אולפן שישי"בערוץ 2, שהוגשה באותה תקופה על ידי יאיר לפיד ומאוחר יותר על ידי דני קושמרו. בינואר 2013 מונה למנכ"ל חברת החדשות של ערוץ 10, לאחר עזיבתו של המנכ"ל היוצא ראודור בנזימן. בעקבות כך וכדי למנוע ניגוד עניינים, הפסיק את עבודתו כעורך הראשי של יומן הבוקר של גלי צה"ל, "בוקר טוב ישראל". ומספר חודשים לאחר מכן, ביולי 2013, הפסיק גם את הגשת התוכנית. במרץ 2014 הגיש יוכפז תביעה נגד גלי צה"ל בגין פיטורים שלא כדין ופגיעה בשמו הטוב על סך של 1.3 מיליון ש"ח. התביעה התקבלה בחלקה, ונקבע שעל גלי צה"ל לשלם ליוכפז כ-372,000 ש"ח, בתוספת 35,000 ש"ח הוצאות משפט. במרץ 2015, במהלך הבחירות לכנסת העשרים, עמד יוכפז במרכז עימות מול לשכת ראש הממשלה, כאשר הודיע שחדשות 10 תוותר על ריאיון עם ראש הממשלה, לאחר שנתניהו הטיל ווטו על עיתונאי החברה, רביב דרוקר, כמראיין. לאחר מיזוג ערוץ 10 והזכיינית רשת בינואר 2019 יוכפז המשיך בתפקידו כמנכ"ל חברת החדשות אשר שינתה את שמה ל-"חדשות 13. בסוף מאי 2019 עזב את תפקידו, זאת על רקע חילוקי דעות מקצועיים כבדים בינו לבין נציגי בעלי השליטה בחברה. בפברואר 2020 החל להגיש תוכנית אקטואליה יומית ברדיו 103fm יחד עם העיתונאית אילה חסון, שכעבור חודש עזבה ובמקומה הצטרפה ענת דוידוב. התוכנית משודרת בימים ראשון עד רביעי בין 07:00 ל־09:00 בבוקר. בפברואר 2021 מונה למנכ"ל הראשון של "המכון הישראלי לעיתונות" על ידי נשיאת המכון, דליה דורנר. באוגוסט 2022 בחרה בו מועצת תאגיד השידור הציבורי "כאן" לתפקיד המנכ"ל במקום אלדד קובלנץ שפוטר מתפקידו, והוא נכנס לתפקידו בנובמבר 2022. תוכניתו בוקר טוב ישראל, יחד עם מיכה פרידמן, זכתה מספר פעמים בפרס מפקד גלי צה"ל. בשנת 1999, ערך יוכפז והגיש פרויקט רדיו מיוחד בשם "1900 ומשהו", במסגרתו נשלחו העיתונאים הבכירים בתחנה לנקודות על פני הגלובוס ששינו את פני האנושות במאה העשרים. התוכנית זכתה בפרס מפקד גלי צה"ל בשנת 2000. בשנת 2008, ערך והגיש יוכפז פרויקט בשם "60/360", שבמסגרתו עיתונאי גלי צהל בהווה ובעבר חזרו אל אירועים מרכזיים בתולדות מדינת ישראל, שאותם סיקרו בתחנה, ועליו זכה יוכפז בפרס מפקד גלי צה"ל. בשנת 2006 ערך והגיש משדר מיוחד "חום יולי אוגוסט" לסיכום אירועי מלחמת לבנון השנייה, יחד עם יעל דן בגלי צה"ל, תוכנית שזכתה בפרס מפקד גלי צה"ל. בין השנים 2001 – 2013 ערך יוכפז והגיש בגלי צה"ל את מיזם הזיכרון "עוד מעט נהפוך לשיר" המשודר בגלי צה"ל להנצחת חללי מערכות ישראל. המיזם זכה בשורת פרסים, בהם פרס לתוכנית הרדיו הטובה ביותר בתחום התרבות לשנת 2009 במסגרת כנס העיתונאים השנתי, ופרס מפקד גלי צה"ל לשנת 2006. בשנת 2012 ראה אור אלבום המורכב משני תקליטורים, ובו ארבעים משירי המיזם שהוקלטו לאורך השנים. ליוכפז תואר ראשון במשפטים ותואר ראשון במנהל עסקים מאוניברסיטת רייכמן, ותואר שני במדע המדינה מאוניברסיטת תל אביב. הוא נשוי ואב לשלושה ומתגורר ברמת גן. מדיה וקבצים בנושא גולן יוכפז בוויקישיתוף גולן יוכפז, ברשת החברתית אקס (טוויטר) גולן יוכפז בתוכנית הבוקר שבע תשע ב-103fm לי-אור אברבך, ‏הצופים ויאיר עברו דרך של עיכול משותף. ראיון, באתר גלובס, 18 בינואר 2010 רביב דרוקר, גולן יוכפז‏, שערי הגיהינום נפתחו. גם אנחנו לא הערכנו על איזו בועה מודלקת דרכנו, באתר וואלה, 18 באפריל 2018 ענת ג'ורג'י, יסמין גואטה, האם גולן יוכפז ינצח "חבורה של שיכורי כוח שינסו לעשות הכל כדי לסרס את התאגיד"?, באתר TheMarker‏, 3 במרץ 2023 הדר חורש, גולן יוכפז, עורך "כלבוטק", נלחם בטענות טיב טעם על תחקיר מבוים ומתנער מדימוי ה"חזקים על חלשים" של התוכנית, באתר TheMarker‏, 12 באוקטובר 2007 ערן בר-און, מפקד גלי צה"ל החדש: ירון דקל גבר על שלושת המועמדים האחרים: גולן יוכפז, מנשה סמירה וינון מגל, באתר ynet, 5 בפברואר 2012 רותי קורן-דינר, גולן יוכפז יגיש את תוכנית הבוקר של רשת, באתר הארץ, 10 באוקטובר 2004 אור ברנע, רייטינג יומי: 14.7% ל"אזעקת אמת", באתר ynet, 17 באוקטובר 2006 אזעקת אמת או אזעקה מעוותת?, ביקורת על הסרט באתר "הקשר הישראלי", 27 באוקטובר 2006 ערן סויסה, גולן יוכפז עורך "אולפן שישי", באתר nrg‏, 18 ביוני 2008 דוד אברהם‏, בדרך לחדשות 10: גולן יוכפז יצא לחופשה מ"אולפן שישי", באתר וואלה, 27 בינואר 2013 ynet, רשמית: גולן יוכפז מנכ"ל חדשות 10, באתר ynet, 28 בינואר 2013 לי-אור אברבך, ‏גולן יוכפז יפסיק לערוך את "בוקר טוב ישראל" בגל"צ, באתר גלובס, 29 בינואר 2013 נתי טוקר, למרות הסיכום המוקדם: גולן יוכפז יפסיק להגיש את יומן הבוקר בגל"צ, באתר TheMarker‏, 4 ביולי 2013 אורן פרסיקו, יוכפז תבע את התחנה לאחר שהושעה בשל טענה ל"ניגוד עניינים" עם עבודתו כמנכ"ל חדשות 10, באתר העין השביעית, 12 בדצמבר 2015 אורן פרסיקו, המדינה תשלם קרוב לחצי מיליון שקל למגיש גולן יוכפז בעקבות פיטוריו לפני ארבע שנים מגלי-צה"ל, באתר העין השביעית, 10 במאי 2018 נתי טוקר, הווטו של נתניהו: מסכים להתראיין - כל עוד זה לא לרביב דרוקר, באתר TheMarker‏, 12 במרץ 2015 ענת ביין-לובוביץ', ‏מנכ"ל חדשות עשר על המיזוג: "לא נתמודד עוד עם ידיים קשורות", באתר גלובס, 11 בינואר 2019 ציוץ של רן בוקר ברשת החברתית אקס (טוויטר), 10 בינואר 2019 שירות כלכליסט, גולן יוכפז במכתב פרידה מהעובדים: "רשמנו פרקים של כבוד בחופש עיתונות נטולת מורא כלכלי או פוליטי", באתר כלכליסט, 30 במאי 2019 אילה חסון וגולן יוכפז סיפרו על התוכנית החדשה שלהם שתעלה ביום ראשון, 103fm‏, 12 בפברואר 2020 ציוץ של רן בוקר ברשת החברתית אקס (טוויטר), 26 במרץ 2020 ענת ביין-לובוביץ', ‏ארגון העיתונאים לביהמ"ש: לבטל החלטות של מועצת העיתונות, באתר גלובס, 7 בפברואר 2021 ריבלין אירח את השקת המכון הישראלי לעיתונות: "אובדן אמון הציבור מסוכן לדמוקרטיה", באתר וואלה, 7 בפברואר 2021 רן בוקר, גולן יוכפז נבחר לתפקיד מנכ"ל תאגיד כאן, באתר ynet, 30 באוגוסט 2022 גיל משעלי, ‏"התאגיד ימשיך לייצג את ישראל על כל פניה", באתר ‏מאקו‏, 6 בנובמבר 2022 ערן סויסה, פרס מפקד גל"צ: גולן יוכפז ו"הכבש ה-16" הם הזוכים הגדולים, באתר nrg‏, 25 ביולי 2008 אתי שכטמן‏, חום יולי אוגוסט בגל"צ - התחנה תשדר יומן לסיכום המלחמה בצפון, באתר וואלה, 29 באוגוסט 2006 נדב מנוחין‏, יום הזיכרון: אריק איינשטיין, שלמה ארצי ואייל גולן על "עוד מעט נהפוך לשיר", באתר וואלה, 24 באפריל 2012 ראש עיריית רמת גן בראיון בתוכנית הבוקר שבע-תשע, 103fm,‏ 9 בדצמבר 2020